ร้าน KFC สาขาเซ็นทรัลแอร์พอร์ตตั้งอยู่ชั้นล่างติดกับประตูทางออกโซนหอประชุม เป็นสาขาที่มีที่นั่งเยอะอยู่ เมนูและราคาเท่าสาขาอื่นและไม่สามารถใช้บัตร CRG ได้เพราะเป็นสาขาเก่า มาวันนี้มาลองเมนูใหม่ไป 3 อย่าง น้ำดื่มฟรีขอแก้วได้ ล่าสุดเป็นสาขาที่ทำแบบรีฟิลแล้ว
- ชุดมากิทวิสเตอร์ 90 บาท มีมากิทวิสเตอร์ 1 ชิ้นพร้อมเฟรนฟรายและเป๊ปซี่ 1 แก้ว ตัวทวิสเตอร์ต้องบอกว่าชิ้นใหญ่สมราคาดี เป็นแนวแป้งเบอร์ริโต้ห่อสาหร่าย ไก่ ผักกาดแก้วและซอสแนวๆมาโย ตัวสาหร่ายหอมมาก แป้งนิ่ม ผักกรอบ ไก่และซอสรสติดเค็มไปนิด แต่ทานรวมกันถือว่าอร่อยอยู่ เป๊ปซี่ติดหวานไป เฟรนฟรายก็ทั่วไป โดยรวมให้ 3.6/5
- Chizza 55 บาท ชิ้นใหญ่กว่าที่เคยกินเกือบ 2 เท่าในราคาที่แพงกว่าเดิมเกือบ 2 เท่า (สมัยก่อนชิ้นละ 39 บาทแต่เล็กกกว่านี้นิดนึง) ตัวไก่ยังกรอบ ซอสและชีสยังคงอร่อยเช่นเคย รสชาติเหมือนเดิมทุกอย่าง แนะนำ ให้ 3.8/5
- โคนร็อคกี้ 18 บาท เป็นโคนซอฟครีมวานิลลาดิปกับซอสคาราเมลและโรยด้วยแอลมอนด์ ตัวซอสกรอบๆรสชาติของคาราเมลมาเต็มและถือว่าทำออกมาอร่อยดี ถั่วกรุบๆเข้ากับซอสดี โคนกรอบอร่อยแต่ตัวซอฟครีมยังเฉยๆเหมือนเดิม ให้ 3.7/5
โดยรวมถือว่าเป็นอีกสาขาที่ทำไก่รสชาติมาตรฐานดีและยังเป็นสาขาที่มีบริการส่งถึงบ้านด้วย ตัวร้านสะอาดกลางๆ ราคามาตรฐาน ไก่ทอดก็ยังเป็นอะไรที่แนะนำมากที่สุด ส่วนเมนูใหม่ที่มาลองก็ถือว่ารสชาติตามที่คาดไว้เลย คนเยอะมากในวันเสาร์อาทิตย์ ชอบไม่ชอบมาลองกันได้